Hósdagin skipaði Uttanríkis- og vinnumálaráðið saman við Reiðarafelagnum fyri Handilsskip fyri sjóvinnudegi í Kongshøll á Vestaru Bryggju í Havn. Endamálið við degnum var at savna tey, sum á ymsan hátt varða av sjóvinnu í Føroyum til sínámillum kunning og orðaskifti um, hvussu sjóvinnugeirin kann mennast enn meira. visión er, at vit skulu vinna Føroyum sæti sum heimsins fremsta sjóvinnutjóð og gerast ein maritimur tænstu- og vitnanardepil, sum heimurin framhaldandi setur í sambandi við dygd og trygd,” segði Poul Michelsen, landsstýrismaður í røðu síni. Hann legði dent á, at seinni árini eru fleiri átøk sett í verk fyri at styrkja um kappingarførið hjá Føroyum sum sjóvinnutjóð, teirra millumlóggávudagføringar og miðvís marknaðarføring av FAS, føroysku altjóða skipaskrásetingini. Samstundis eru onnur átøk á veg, til dømis limaskapur í Paris Mou, sum er eitt formligt samstarv millum flaggstatir í Europa, sum setir trygd og umhvørvi í fremstu røð, og tí styrkir um ímyndina av FAS og Føroyum sum undangonguland á sjóvinnuøkinum. Umboð fyri Uttanríkis- og vinnumálaráðið greiddi frá høvuðsniðurstøðunum í Sjóvinnupolitikkinum frá 2017, Hans Johannes á Brúgv, stjóri á Sjóvinnustýrinum, legði fram um FAS og Jens Meinhard Rasmussen, formaður í Reiðarafelagnum fyri Handilsskip, vísti á bæði møguleikar og avbjóðingar hjá føroysku sjóvinnuni. Rigmor Dam, landsstýriskvinna í mentamálum, og umboð fyri Fíggjarmálaráðið greiddu frá átøkum á ávikavist útbúgvingar- og skattaøkinum, umframt at formaðurin í Maskinmeistarafelagnum, Ólavur Gunnarsson, eisini tók lut.